Nicolas Gestin

Nicolas Gestin zo ur c'haiaker breizhat arbennigour war ar slalom. Genidik eo eus Tremeven-Kemperle. Bet eo kampion Europa ar re dindan 23 bloaz e 2019 ha kampion ar bed ar re dindan 23 bloaz e 2021. Aet eo ar vedalenn aour gantañ e kanoe-slalom e C'hoarioù Olimpek Pariz e 2024.

 Buhez 
 Stummadur 
Kroget en doa Nicolas Gestin gant ar c'hayak pa oa seizh vloaz e klub kanoe-kaiak Kemperle. Ul lisañs en deus ennañ c'hoazh.

Skoliataet eo bet e lise ar pol Frañs danvez kampioned e kanoe-kaiak e Saozon-Sevigneg, e-kichen Roazhon. Goude ar bak en deus studiet evit kaout un aotreegezh war an douaroniezh hag an terkerezh e Pariz. Nijer eo en aerlu gall.

 Remzad sport 
Dibabet eo bet e skipailh Frañs junior e miz Ebrel 2016 evit kemer perzh e Kampionad ar bed junior .

Gloazet e voe en e skoaz e miz Eost 2017, ha ne c'hallas ket bezañ er c'hevezadegoù liesseurt a oa bet betek 2018.

E 2019 eo bet e-barzh ar pol Frañs e Vaires-sur-Marne, al lec'h a zegemer ar C'hoarioù olimpek hañv 2024.

E miz Here 2020 e klask en aner tapout ar plas e rummad C1H evit C'hoarioù olimpek hañv Tokyo. Echuiñ a ra er 6vet plas, daoust m'eo bet kalifiet div wech diwar deir.

Ur prantad goude e tiviz cheñch e c'hourdoner evit Arnaud Brogniart, hag a labour e pol Frañs Vaires-sur-Marne, goude bezañ bet heuliet gant Anne Boixel e-pad tri bloaz.

E dibenn miz Ebrel 2021 e teu a-benn da vont e skipailh Frañs, ar pezh a laka anezhañ da gemer perzh er c'hevezadegoù etrebroadel, e U23 koulz hag e senior, ha mont a ra ar maout gantañ e kampionadoù ar bed ar slalom dindan 23 bloaz e Tacen, e Slovenia, d'an 10 a viz Gouere.

Gant Jules Bernardet ha Lucas Roisin e ya ar vedalenn aour gantañ e kanoe a-skipailh e Kampionadoù ar bed slalom 2023 e Londrez. Medalennet eo ivez e arc'hant a-hiniennoù.

D'an 29 a viz Gouere 2024 e ya ar maout gantañ e kevezadenn baotred ar c'hanoe-kaiak e Vaires-sur-Marne e C'hoarioù olimpek hañv 2024 dirak Adam Burgess ha Matej Beňuš. Asambles gant ar Breizhad Mewen Debliquy ha paotred skipailh Bro-C'hall en deus gounezet ar vedalenn aour e kampionad ar bed e Sydney e miz Gwengolo 2025 Premier titre pour les Bretons Nicolas Gestin et Mewen Debliquy aux championnats du monde de canoë-kayak, Le Télégramme, 30/09/2025. Un nebeud devezhioù war-lerc'h eo deuet da vezañ kampion ar bed kaiak slalom er memes degouezh.

 Loreadeg 
BloazKevezadennLec'hDisoc'hRummadDave2015Kampionad Frañs C1H yaouer2016Kib Frañs National 1Bourg-Saint-Maurice 5C1H yaouerKampionad ar bedKrakovia 5C1H junior C3H junior2017Kib Frañs National 1L'Argentière-la-Bessée 7C1H junior2018Kampionad ar bed Ivrée e skipailh C1 juniorKib Frañs National 1Bourg-Saint-Maurice C1H juniorKampionad EuropaBratislava 2C1H junior 2C3H junior6vet EurolimpekGwelegouarc'h C1H2019Kampionad ar bed slalomKrakovia C1H U23Kampionad Europa slalomMikulas (Slovakia) C1H U23Kib Frañs National 1Longeville-lès-MetzC1H senior 2C2H senior2020Kib Frañs National 1Gwelegouarc'h C1H seniorKampionad ar bed slalomTacen 2C1HPerzhegañ evit ar C'hoarioù olimpek hañv 2020Pau6C1H senior2021Kampionad Frañs slalomVaires-sur-Marne C1H seniorKampionad Europa slalom seniorIvrée5C1H seniorKampionad ar bed slalomTacen C1H U232023Kampionad ar bed slalomLondrez2C1H seniorC1H senior dre skipailh2024C'hoarioù Olimpek HañvPariz, Vaires-sur-Marne C1H senior2025Kampionad ar bedSydney dre skipailh2025Kampionad ar bedSydney slalom, e-unanNicolas Gestin, déjà médaillé d’or à Paris 2024, devient champion du monde de canoë slalom, Le Monde, 02/10/2025 (lennet d'an 03/10/2025)

 Notennoù ha daveoù 

Rummad:Kanoe-kaiak
Rummad:Kampioned olimpek Breizh
Rummad:Ganedigezhioù 2000